
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 46 

2 Απριλίου 1997 


ΝΟΜΟΣ ΥΓΤ ΑΡΙΘ, 2471 

Κύρωση της Πράξης Νομοθετικού Περιεχομένου της 18ης 
Νοεμβρίου 1996 , πρόσθετες ρυθμίσεις για την Ετπτροπή 
Κεφαλαιαγοράς και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κυρούται η Πράξη Νομοθετικού Περιεχομένου «Πρό¬ 
σθετες ρυθμίσεις για τις χρηματιστηριακές συναλλαγές 
του Χρηματιστηρίου Αξιών (Χ.Α.Α.) και άλλες διατάξεις» 
της 18ης Νοεμβρίου 1996 (ΦΕΚ 258 Α"), η οποία έχει ως 
εξής: 

■ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Πρόσθετες ρυθμίσεις για τις χρηματιστηριακές 
συναλλαγές του Χρηματιστηρίου Αξιών Αθηνών 
(Χ.Α.Α.) και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

α. Την παράγραφο 1 του άρθρου 44 του Συντάγματος, 
β. Το ν. 3632/1928 "Περί Χρηματιστηρίων Αξιών” 
(ΦΕΚ 137 Α/7.8.1929), 

γ. Το ν. 1969/1991 Εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατάξεις 
(ΦΕΚ 167 Α71991), 

δ. Την παρ. 11 του άρθρου 36 του ν. 2324/1995 
'Περί τροποποίησης της νομοθεσίας για τα Χρηματι¬ 
στήρια Αξιών, Οργάνωση της Επιτροπής Κεφαλαιαγο¬ 
ράς, Σύστημα Εγγύησης Καταθέσεων και άλλες διατά¬ 
ξεις- (ΦΕΚ 146 Α/17.7.1995), 
ε. Την εξαιρετικά επείγουσα, έκτακτη και απρόβλεπτη 
ανάγκη να προχωρήσει η εκκαθάριση των χρηματιστη¬ 


ριακών συναλλαγών, ώστε να αποκατασταθεί αμέσως 
η ομαλή λειτουργία του ΧΛΑ., η οποία διαταράχθηκε 
αιφνιδίως εξαιτίας της αδυναμίας πληρωμής μίας Ανώ¬ 
νυμης Χρηματιστηριακής Εταιρίας (Α.Χ.Ε.) και να μην 
κλονισθεί η αξιοπιστία των χρηματιστηριακών συναλλα^· 
γών, με πρόταση του Υπουργικού Συμβουλίου, 

Αποφασίζουμε 
Αρθρο μόνο 

1. Αν η Ανώνυμη Εταιρία Αποθετηρίων Τίτλων οπι¬ 
σθογραφήσει επιταγές μέλους του Χρηματιστηρίου που 
κατατίθενται στους λογαριασμούς ειδικού σκοπού που 
τηρούν τα μέλη του Χρηματιστηρίου σε πιστωτικό ίδρυμα, 
σύμφωνα με την παράγραφο 9 του άρθρου 20 του ν. 
3632/1928, που προστέθηκε με το άρθρο 51 του ν. 
1969/1991, υποχρεούται να καταβάλει αμελητί στα εν 
λόγω πιστωτικό ίδρυμα τα ποσά των εν λόγω επιταγών, 
εάν οι επιταγές αυτές αποδειχθούν ακάλυπτες. 

2. Εφόσον η Ανώνυμη Εταιρία Αποθετηρίων Τίτλων 
καταβάλει τα ποσά αυτά στο πιστωτικό ίδρυμα, δικαιούται 
να απαιτήσει την απόδοσή τους είτε από το υπόχρεο 
εκ των επιταγών μέλος του Χρηματιστηρίου είτε -σε 
περίπτωση διαπίστωσης από τον Επόπτη του Χ.Α Α. 
αδυναμίας τούτου- να καταβάλει από το Κοινό Συνεγ- 
γυητικό Κεφάλαιο Ασφαλείας των Χρηματιστηριακών 
Συναλλαγών, το οποίο καταβάλλει στην Ανώνυμη Εταιρία 
Αποθετηρίων Τίτλων το χρηματικό ποσό των επιταγών, 
κατά παρέκκλιση της προβλεπόμενης διαδικασίας για 
την καταβολή χρηματικών ποσών από το Συνεγγυητικό. 

3. Το Κοινό Συνεγγυητικό Κεφάλαιο Ασφαλείας των 
Χρηματιστηριακών Συναλλαγών δικαιούται να αναζητήσει 
τα καταβαλλόμενα κατά την προηγούμενη παράγραφο 
ποσά τόσο από το υπόχρεο για την καταβολή τους 
μέλος του Χρηματιστηρίου όσο και από κάθε φυσικό ή 
νομικό πρόσωπο, το οποίο συνήργησε εκ δόλου στην 
πραγματοποίηση των συναλλαγών που συνδέονται με 
το έλλειμμα. 

4. Τυχόν άλλα χρεωστικά υπόλοιπα (έναντι μελών 

του Χ.Α.Α.), που προκύπτουν από αδυναμία εκπλήρωσης 
υποχρεώσεων απέναντι ατην εκκαθάριση, λόγω συναλ¬ 
λαγών που πραγματοποιήθηκαν μέχρι και 7 Νοεμβρίου 
1996, καλύπτονται αμελλητί από το Συνεγγυητικό, κατά 
παρέκκλιση των ισχυουσών διατάξεων, Στην περίπτωση 
αυτή το Συνεγγυητικό, κατ' ανάλογη εφαρμογή των 
άρθρων 25 και 26 του ν. 3632/1928, προβαίνει σε 
υποχρεωτική εκκαθάριση ανεκπλήρωτων οφειλών μέ¬ 
λους του Χ.Α.Α. με αναγκαστική εκποίηση των τίτλων 
μετοχών που οφείλονται στην εταιρία από το Αποθε- 
τήριο, ευθύς ως διαπιστωθεί από τον Επόπτη του Χ.Α.Α. 
αδυναμία καταβολής. Το τίμημα της πώλησης περιέρ¬ 
χεται στο Συνεγγυητικό. Η Επιτροπή Κεφαλαιαγοράς 
δύναται να επιβάλλει υπέρ του Συνεγγυητικού εφάπαξ 
εισφορά στα μέλη του Χρηματιστηρίου προς ενίσχυση 
των διαθεσίμων του. 

5. Στην παρ.11 του άρθρου 36 του ν. 2324/1995 
προστίθεται τελευταία εδάφιο που έχει ως εξής: 

"Μπορεί επίσης να προβαίνει, σε επείγουσες περι-' 
πτώσεις, σε απευθείας ανάθεση ελεγκτικού, νομικού ή 
μελετητικού έργου, κατά παρέκκλιση των ισχυουσών 
διατάξεων, οε φυσικά ή νομικά πρόσωπα του ιδιωτικού 
τομέα, σε Ν Π.Δ.Δ. και λοιπούς φορείς του δημόσιου 
τομέα, καθώς και στο Χρηματιστήριο Αξιών Αθηνών ή 
θυγατρικές εταιρίες αυτού. 

6. Για να διενεργεί μέλος του Χρηματιστηρίου χρη¬ 
ματιστηριακές συμβάσεις πωλησεως στη συνεδρίαση 
του Χρηματιστηρίου, υποχρεούται να καταβάλει ως εγ- 
γύηοη για την εκπλήρωσή των υποχρεώσεων του από 
τις χρηματιστηριακές συναλλαγές χρηματικό ποσό, το 
ύψος του οποίου καθορίζεται από την Επιτροπή Κεφα¬ 
λαιαγοράς. ύατερα από γνώμη του Δ Σ. του Χ.Α.Α., σε 
σχέση με το ύψος των υποχρεώσεων που αναλαμβάνει 
κάθε μέλος του Χρηματιστηρίου κατά τη συνεδρίαση. 

7. Με απόφαση της Επιτροπής Κεφαλαιαγοράς μπορεί 

να επιτρέπεται αντί της καταβολής χρηματικού ποσού 
η κατάθεση τίτλων του Δημοσίου ή τραπεζικής εγγυη¬ 
τικής επιστολής. * 

8 Με απόφαση επίσης της Επιτροπής Κεφαλαιαγοράς 
καθορίζονται οι απαραίτητοι όροι και οι αναγκαίες λε¬ 
πτομέρειες για την υλοποίηση των ως άνω παραγράφων 
6 και 7 

9 Η έναρξη της ισχύος των διατάξεων του παρόντος 
άρθρου ανατρέχει στις 20.10.1996. 

Η παρούσα Πράξη Νομοθετικού Περιεχομένου, η οποία 
θα κυρωθεί με νόμο, να δημοαιευθεί στην Εφημερίδα 
της Κυβερνήσεως. 

Αθήνα, 18 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 
ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ . 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ 

ΘΕΟΔΩΡΟΣ ΠΑΓΚΑΛΟΣ 


ΓΙΑΝΝΟΣ ΠΑΠΑΝΤΩΝΙΟΥ 
ΒΑΣΙΛΙΚΗ ΠΑΠΑΝΔΡΕΟΥ 
ΚΩΝΣΤΑΝΤΙΝΟΣ Λ ΑΛΙΩΤΗΣ 
ΓΕΡΑΣΙΜΟΣ ΑΡΣΕΝΗΣ 
ΣΤΕΦΑΝΟΣ ΤΖΟΥΜΑΚΑΣ 
ΜΙΛΤΙΑΔΗΣ ΠΑΠΑΤΩΑΝΝΟΥ 
ΚΩΝΣΤΑΝΤΙΝΟΣ ΓΕΙΤΟΝΑΣ 
ΕΥΑΓΓΕΛΟΣ ΠΑΝΝΟΠΟΥΛΟΣ 
ΕΥΑΓΓΕΛΟΣ ΒΕΝΙΖΕΛΟΣ 
ΣΤΑΥΡΟΣ ΣΟΥΜΑΚΗΣ 
ΓΕΩΡΓΙΟΣ ΡΩΜΑΙΟΣ 
ΦΙΛΙΠΠΟΣ ΠΕΤΣΑΛΝΙΚΟΣ 
ΕΛΙΣΑΒΕΤ ΠΑΠΑΖΩΗ 
ΧΑΡΑΛΑΜΠΟΣ ΚΑΣΤΑΝΙΔΗΣ 
ΔΗΜΗΤΡΗΣ ΡΕΠΠΑΣ 
ΓΕΩΡΓΙΟΣ ΠΑΠΑΝΔΡΕΟΥ" 

Άρθρο 2 

1. Το άρθρο 79 του ν. 1969/1991, όπως τροποποιήθηκε 
με το άρθρο 12 του ν. 2166/1993 (ΦΕΚ 137 Α ) και το 
άρθρο 18 παρ. 11 του ν. 2198/1994 (ΦΕΚ 43 Α), 
αντικαθίσταται ως εξής: 

"Αρθρο 79 

Η Επιτροπή Κεφαλαιαγοράς έχει τους εξής πόρους: 
α. Ποσοατό δύο εκατοστών τοις εκατό (0,02%) επί 
των νέων εκδόσεων κινητών αξιών που εισάγονται στο 
Χρηματιστήριο Αξιών Αθηνών. Η συγκεκριμένη αξία των 
κινητών αξιών που εισάγονται στο Χ.Α.Α., επί της οποίας 
υπολογίζεται το ποοοστό του 0,02%, ότον πρόκειται 
για μετοχές, είναι η συνολική αξία των κεφαλαίων που 
εισάγονται για πρώτη φορά στο Χρηματιστήριο. 

β. Ποσοστό δύο χιλιοστών τοις εκατό (0,002%) επί 
των νέων εκδόσεων κινητών αξιών ετήσιας μόνο ή 
μεγαλύτερης διάρκειας που εκδίδονται από το Δημόσιο 
και εισάγονται στο Χρηματιστήριο Αξιών Αθηνών από 
1 1.1997. Με απόφαση του Υπουργού Οικονομικών κα¬ 
θορίζεται ο τρόπος απόδοσης στην ,Ε.Κ. αυτού του 
πόρου. 

γ. Ποσοστό δέκα τοις εκατό (10%) επί του καταβαλ¬ 
λόμενου στο Χρηματιστήριο από τα μέλη του ποσοστού 
επί των συναλλαγών. 

6. Ποσοστό επτά τοις· εκατό (7%) ετησίως επί του 
κύκλου εργασιών της Ανώνυμης Εταιρίας Αποθετηρίων 
(Α.Ε.ΑΠΟΘ.). 

ε. Εισφορά που καταβάλλεται ανά εξάμηνο από όλες 
τις Εταιρείες Παροχής Επενδυτικών Υπηρεσιών, τις 
Εταιρείες Επενδύσεων Χαρτοφυλακίου και τις Ανώνυμες 
Εταιρείες Διαχείρισης Αμοιβαίων Κεφαλαίων. Η εισφορά 
αυτή ορίζεται με απόφαση του Υπουργού Εθνικής Οι¬ 
κονομίας μετά από εισήγηση του Διοικητικού Συμβουλίου 
της Επιτροπής Κεφαλαιαγοράς. 

στ. Τέλη που καταβάλλονται για την παροχή άδειας 
σύστασης και λειτουργίας και για την τροποποίηση της 
άδειας λειτουργίας, του καταστατικού και του κανονισμού 
κάθε αμοιβαίου κεφαλαίου, των εταιριών που εποπτεύο¬ 
νται από την Επιτροπή Κεφαλαιαγοράς. Τα τέλη αυτά 
ορίζονται με απόφαση του Υπουργού Εθνικής Οικονο¬ 
μίας μετά από εισήγηση του Διοικητικού Σιμβουλίου 
της Επιτροπής Κεφαλαιαγοράς." 

2. α. Καταργείται από τότε που (σχυσε η υποχρέωση 
του Δημοσίου προς καταβολή στην Επιτροπή Κεφα¬ 
λαιαγοράς οποιουδήποτε ποσού για κάθε είδους έκδοση 
νέων κινητών αξιών από αυτό, που εισάγονται στο 
Χρηματιστήριο μέχρι την 31.12.1996. 

β. Καταργείται από τότε που ίσχυσε η υποχρέωση 
της Επιτροπής Κεφαλαιαγοράς προς απόδοση στο Δη¬ 
μόσιο του πλεονάσματος που αναφέρεται στην περί¬ 
πτωση β' της παρ. 3 του άρθρου 13 του ν. 2166/1993, 
όπως αυτή προστέθηκε με την παρ. 4 του άρθρου 18 
του ν. 2198/1994 και τροποποιήθηκε με την παρ. 2 του 
άρθρου 39 του ν. 2324/1995. 

Άρθρο 3 

1. Πέραν των προβλεπόμενων στο άρθρο 34 του ν. 
2324/1995 θέσεων, συνιστώνται έξι (6) επιπλέον θέσεις 
προσωπικού που κατανέμονται ως εξής: 

α. Δυο (2) θέσεις δικηγόρων, με διετή τουλάχιστον 
άσκηση δικηγορίας και άριστη γνώση της αγγλικής ή 
γαλλικής ή γερμανικής γλώσσας. 

β. Δύο (2) θέσεις ειδικού επιστημονικού προσωπικού 
που θα διαθέτουν προσόντα αντίστοιχα με τα προβλε- 
πόμενα στην παράγραφο 5 του άρθρου 35 του ν. 
2324/1995 και με επιπλέον εξειδϊκευση στο αντικείμενο 
της πληροφορικής. Για την πρόσληψη αυτή έχουν ε¬ 
φαρμογή οι διατάξεις της περ. δ της παρ. 2 και της 
παρ. 3 του άρθρου 36 του ν. 2324/1995. 

γ. Δύο (2) θέσεις οδηγών. Για την πρόσληψη αυτών 
εφαρμόζονται οι διατάξεις της περ. γ της παρ. 2 του 
άρθρου 36 του ν. 2324/1995. 

2. Ως ανώτατο όριο ηλικίας για την πρόσληψη του 
προϊσταμένου της Διεύθυνσης Διοικητικής και Οικονο¬ 
μικής Υποστήριξης της Επιτροπής Κεφαλαιαγοράς, κα¬ 
θώς και του ειδικού επιστημονικού προσωπικού της 
Επιτροπής Κεφαλαιαγοράς αυτής που προβλέπεται στην 
παρ. I περ. 1 υποπερ. Β* του άρθρου 34 του ν. 2324/1995 
ορίζεται το 48ο έτος της ηλικίας. 

3. Σε δίκες κατά μελών του Διοικητικού Συμβουλίου 
της Επιτροπής Κεφαλαιαγοράς ή υπαλλήλων αυτής που 
ενάγονται ή διώκονται για πράξεις ή παραλείψεις που 
έγιναν κατά την εκτέλεση των καθηκόντων τους εφαρ¬ 
μόζονται οι διατάξεις του άρθρου 28 παρ. 1 του ν. 
2324/1995. 

Άρθρο 4 

Σύσταση επικουρικού κεφαλαίου 
Διαχείριση - Σκοπός - Ενεργοποίηση 

1. Συνιστάται με το παρόν επικουρικό κεφάλαιο υ¬ 
ποστήριξης εκκαθάρισης χρηματιστηριακών συναλλα¬ 
γών, με το διακριτικό τίτλο "Επικουρικό Κεφάλαιο Εκ¬ 
καθάρισης Χ.Α.Α." (στη συνέχεια, το “Κεφάλαιο*). 

2. Το Κεφάλαιο δεν αποτελεί νομικό πρόσωπο αλλά 
σύνολο περιουσίας για την εξυπηρέτηση του σκοπού 
του, όπως ορίζεται στην παράγραφο 3 του παρόντος 
άρθρου. Διαχειριστής και θεματοφυλακας του Κεφαλαίου 
ορίζεται το Χρηματιστήριο Αξιών Αθηνών Α.Ε. (στη 
συνέχεια *Χ.Α.Α.’). Γ ια το σύνολο των έννομων σχέσεων 
του, σύμφωνα με τις διατάξεις του παρόντος, το Κε¬ 
φάλαιο εκπροσωπείται από το Χ.Α.Α,. 

Τυχόν μεταβολή στο πρόσωπο του διαχειριστή ή του 


θεματοφύλακα του Κεφαλαίου, η λύση του Κεφαλαίου 
και κάθε θέμα που αφορά στη διανομή των περιουσιακών 
στοιχείων που εμπεριέχει, αποφασίζεται από την Επι¬ 
τροπή Κεφαλαιαγοράς. 

3. Σκοπός του Κεφαλαίου είναι η άμεση κάλυψη 
οφειλών προς μέλη του Χ.Α.Α. εντολείς χρηματιστη¬ 
ριακών συναλλαγών που προκύπτουν από τη μη εμπρό¬ 
θεσμη εκκαθάρισή τους, λόγω της μη παράδοσης των 
οφειλόμενων τίτλων ή μετρητών, αντιστοίχως. 

4. Το Χ.Α.Α. θα ενεργοποιεί το Κεφάλαιο, με απόφαση 
του Διοικητικού Συμβουλίου του, αποκλειστικά σε πε¬ 
ριπτώσεις που κατά την απόλυτη κρίση του, η μη 
εκκαθάριση των εκκρεμών συναλλαγών, για το λόγο 
που αναφέρεται στην παραπάνω παράγραφο 2 του 
παρόντος άρθρου, δημιουργεί σημαντική διαταραχή στη 
χρηματιστηριακή αγορά και εφόσον η αξία των μη 
εκκαθαρισθεισών εμπροθέσμως* συναλλαγών αντιπρο¬ 
σωπεύει αξία μεγαλύτερη του πέντε τοις εκατό (5%) 
του μέσου ημερήσιου ύψους συναλλαγών στο Χ.Α.Α 
κατά το αμέσως προηγούμενο εξάμηνο. 

Άρθρο 5 

Διαδικασία ενεργοποίησης - Δικαιώματα ως προς 
την ενεργοποίηση 

1. Η Ανώνυμη Εταιρεία Αποθετηρίου Τίτλων ή όποιο 
άλλο πρόσωπο, όργανο ή υπηρεσία αναλάβει τυχόν στο 
μέλλον την εκκαθάριση και διακανονισμό των χρηματι¬ 
στηριακών συναλλαγών στο Χ.Α.Α. (η Υπηρεσία Εκκα¬ 
θάρισης*), θα παρέχει καθημερινή πληροφόρηση προς 
το Χ.Α.Α. ως προς το ύψος των μη εμπροθέσμως 
εκκαθαρισθεισών χρηματιστηριακών συναλλαγών που 
έχουν συναφθεί στο Χ.Α.Α., 

2. Η απόφαση ενεργοποίησης λαμβάνεται από το 
Διοικητικό Συμβούλιο του Χ.Α.Α,, θα προσδιόριζα το 
ποσό εκταμίευσης και την κατανομή του προς κάλυψη 
εκκρεμοτήτων της εκκαθάρισης (εφόσον το σύνολο των 
εκκρεμών υποχρεώσεων είναι μεγαλύτερο του ποσού 
εκταμίευσης) και κάθε άλλο σχετικό θέμα. Το ποσό 
εκταμίευσης δεν θα υπερβαίνει ποσοστό πενήντα τοις 
εκατό (50%) του συνόλου των διαθεσίμων ίου Κεφα¬ 
λαίου, χωρίς έγκριση της Επιτροπής Κεφαλαιαγοράς. 

3. Η καταβολή οποιουδήποτε ποσού από το Κεφάλαιο 
για την εκκαθάριση χρηματιστηριακών συναλλαγών θα 
καθιστά αυτοδικαίως κάθε μέλος, του οποίου η εκκρε¬ 
μότητα ως προς την εκκαθάριση ικανοποιείται μέσω 
της καταβολής αυτής, οφειλέτη του Κεφαλαίου σε ποσό 
Ισο προς την αξία των συναλλαγών που διακανονίζονται 
με τον τρόπο αυτόν. Η Υπηρεσία Εκκαθάρισης θα 
εκδίδει προς το Χ.Α.Α. πιστοποιητικό καταβολής για 
την ικανοποίηση υποχρέωσης μέλους, το οποίο θα 
προσδιορίζει τα στοιχεία του μέλους και το ύψος της 
ικανοποιούμενης υποχρέωσης και θα υπογράφεται από 
το νόμιμο εκπρόσωπο ή εκπροσώπους της Υπηρεσίας 
Εκκαθάρισης. Το πιστοποιητικό αυτό της Υπηρεσίας 
Εκκαθάρισης θα αποτελεί τίτλο εκτελεστό κατά του 
μέλους. Επί του ποσού οφειλής κάθε μέλους θα οφεί¬ 
λεται τόκος που θα λογίζεται σε ημερήσια βάση από 
την ημέρα εκταμίευσης με το εκάστοτε ισχύον δικαστικό 
επιτόκιο υπερημερίας. Το Χ.Α.Α., ως διαχειριστής του 
Κεφαλαίου, δικαιούται να λάβει κάθε νόμιμο μέτρο για 
την είσπραξη των υποχρεώσεων του μέλους προς το 

Κεφάλαιο, στρεφόμενο κατά περίπτωση κατά του μέ¬ 
λους, της περιουσίας του ή των ειδικών και καθολικών 
διαδόχων του. 

4. Η μη. ολοσχερής εξόφληση της οφειλής μέλους 
προς το Κεφάλαιο, που δημιουργείται σύμφωνα με την 
παράγραφο 3 του παρόντος άρθρου, εντός προθεσμίας 
που θα τάσσει κατά περίπτωση το Χ-Α.Α. και που δεν 
θα είναι μεγαλύτερη από τρεις (3) μήνες από την ημέρα 
καταβολής του ποσοστού εκταμίευσης ως προς τις 
υποχρεώσεις του μέλους, θα συνιστά αμάχητο τεκμήριο 
της οριστικής και μη αναστρέψιμης αδυναμίας του μέλους 
να εκπληρώσει τις υποχρεώσεις του. 

5. Σε κάθε περίπτωση κατά την οποία μέλος που 
συμμετέχει στο Συνεγγυητικά Κεφάλαιο εξασφάλισης 
συναλλαγών μελών του Χ.Α.Α. και τελεί σε οριστική και 
μη αναστρέψιμη αδυναμία, έχει υπόλοιπο οφειλής προς 
το Κεφάλαιο, το Συνεγγυητικά, μετά από σχετικό αίτημα 
του Χ.Α.Α., ως διαχειριστή του Κεφαλαίου, εντός προ¬ 
θεσμίας, που θα ορίζεται κατά περίπτωση από το Χ.Α.Α. 
και που δεν θα υπερβαίνει τους τρεις (3) μήνες από 
την ημέρα της υποβολής του αιτήματος του Χ.Α.Α. στο 
Συνεγγυητικό, θα εξοφλεί στο σύνολό του το υπόλοιπο 
οφειλής του εν αδυναμία τελούντος μέλους προς το 
Κεφάλαιο. Το υπόλοιπο οφειλής του μέλους θα περι¬ 
λαμβάνει τόσο το ποσό καταβολής υπέρ του μέλους, 
σύμφωνα με το πιστοποιητικό της Υπηρεσίας Εκκαθά¬ 
ρισης, όσο και τους τόκους επί του ποσού αυτού για 
το διάστημα από την ημέρα εκταμίευσης μέχρι και την 
ημέρα παρέλευσης της προθεσμίας εξόφλησης της 
οφειλής από το μέλος, σύμφωνα με την παράγραφο 4 
του παρόντος άρθρου. Σε περίπτωση μη ολοσχερούς 
εξόφλησης των υποχρεώσεων του Συνεγγυητικού προς 
το Κεφάλαιο εντός της ορισθείσας από το Χ.Α.Α. 
προθεσμίας, το πιστοποιητικό της Υπηρεσίας Εκκαθά¬ 
ρισης θα συνιστά τίτλο εκτελεστό κατά του Συνεγγυη- 
τικού, ως προς τό ανεξόφλητο υπόλοιπο, το οποίο θα 
βαρύνει με τόκο υπερημερίας χωρίς περιορισμό. 

6. Δεν ισχύουν ως προς το Κεφάλαιο ποσοτικοί ή 
άλλοι περιορισμοί ως προς την ικανότητα του Συνεγ- 
γυητικού να παρέχει αποζημίωση για τη μη εκπλήρωση 
υποχρεώσεων μέλους. 

7. Το Χ.Α.Α., ως διαχειριστής και θεματοφύλακας του 
Κεφαλαίου, μπορεί να αναθέτει σε οποιοδήποτε νομικό 
ή φυσικό πρόσωπο την είσπραξη των απαιτήσεων του 
Κεφαλαίου. Το κόστος των αναθέσεων αυτών θα βαρύνει 
την περιουσία του Κεφαλαίου. Το Χ.Α.Α. μπορεί επίσης 
να συνάπτει δάνεια ή πιστώσεις υπέρ του Κεφαλαίου 
με οποιοδήποτε τραπεζικό ή χρηματοδοτικό ίδρυμα 
λειτουργεί νόμιμα στην Ελλάδα και να εκχωρεί για το 
σκοπό αυτόν απαιτήσεις του Κεφαλαίου ή να προεξοφλεί 
με οποιοδήποτε τραπεζικό ή χρηματοδοτικό ίδρυμα 
λειτουργεί νόμιμα στην Ελλάδα απαιτήσεις του Κεφα¬ 
λαίου. 

Άρθρο 6 

Πόροι - Περιουσία - Επιτρεπόμενες επενδύσεις 

1. Το αρχικό κεφάλαιο του Κεφαλαίου θα σχηματισθεί: 

(α) Με έκτακτη εισφορά του Χ.Α.Α. σε ποσοστό δύο 
τοις δεκάκις χιλίοις (0.0002) επί της συνολικής αξίας 
των συναλλαγών στο Χ.Α.Α. των ετών 1995 και 1996. 
Η έκτακτη εισφορά του Χ.Α.Α. θα καταβληθεί στο 


Κεφάλαιο εντός ενός (1) μηνός από τη θέση σε ισχύ 
του παρόντος. 

(β) Με έκτακτη εισφορά των μελών του Χ.Α.Α. σε 
ύψος ονά μέλος ίσο προς το ποσοστό ένα τοις δεκάκις 
χιλίοις (0,0001) επί της συνολικής αξίας των συναλλαγών 
του μέλους στο Χ.Α.Α. των ετών 1995 και 1996. Με 
απόφαση της Επιτροπής Κεφαλαιαγοράς που θα εκδοθεί 
εντός πέντε (5) εργάσιμων ημερών από τη θέα η σε 
ισχύ του παρόντος, θα ορισθούν η προθεσμία και δια¬ 
δικασία καταβολής από τα μέλη, της έκτακτης εισφοράς 
και οι συνέπειες της μη εμπρόθεσμης καταβολής της 
εισφοράς αυτής, καθώς και κάθε άλλο σχετικό θέμα. 

2. Με αποφάσεις της Επιτροπής Κεφαλαιαγοράς, 
μετά από εισήγηση του Χ.Α.Α., μπορεί να επιβληθούν, 
να τροποποιηθούν ή και να καταργηθούν, κατά περί¬ 
πτωση. πρόσθετες έκτακτες ή περιοδικές εισφορές των 
μελών προς το Κεφάλαιο. Με απόφαση της Επιτροπής 
Κεφαλαιαγοράς μπορεί επίσης να επιβληθούν πρόσθε¬ 
τες εισφορές του Χ.Α.Α. ή/και της Ανώνυμης Εταιρείας 
Αποθετηρίου Τίτλων προς το Κεφάλαιο. Με τις απο¬ 
φάσεις αυτές θα ορίζονται το ύψος της προβλεπόμενης 
εισφοράς, η διαδικασία καταβολής της, η προθεσμία 
καταβολής της. οι συνέπειες της μη εμπρόθεσμης κα¬ 
ταβολής της και κάθε ειδικό θέμα και αναγκαία λεπτο¬ 
μέρεια. 

3. Το Χ.Α.Α. υποβάλλει στην Επιτροπή Κεφαλαιαγοράς 
έκθεση αποτίμησης της αξίας του Κεφαλαίου στη λήξη 
κάθε ημερολογιακού εξαμήνου ή σε τυχόν συχνότερα 
διαστήματα που θα προσδιορίσει η Επιτροπή Κεφαλαια¬ 
γοράς. 

4. Πόρους του Κεφαλαίου συνιστούν οι πάσης φύσεως 
προβλεπόμενες ή επιβληθησόμενες εισφορές και τα 
πόσης φύσεως έσοδα από την επένδυση των διαθεσίμων 
του. 

5. Η επένδυση των διαθεσίμων του Κεφαλαίου θα 
επιτρέπεται μόνο στις κατηγορίες τοποθετήσεων και 
στα ποσοστά επί του Κεφαλαίου ανά κατηγορία, που 
ορίζει με αποφάσεις της η Επιτροπή Κεφαλαιαγοράς. 

6. Ευθύνη για την τοποθέτηση των διαθεσίμων του 
Κεφαλαίου και την είσπραξη των πάσης φύσεως εσόδων 
από τις επενδύσεις αυτές έχει το Χ.Α.Α. ως διαχειριστής 
και θεματοφύλακας του Κεφαλαίου. Για την εκπλήρωση 
των πάσης φύσεως σχετικών υποχρεώσεών του, το 
Διοικητικό Συμβούλιο του Χ.Α.Α, μπορεί να ουστήσει 
επιτροπή διαχείρισης του Κεφαλαίου, η οποία θα λει¬ 
τουργεί υπό τον έλεγχό του και στην οποία μπορούν 
να συμμετέχουν πρόσωπα με ειδική γνώση και πείρα, 
μέλη του Διοικητικού Συμβουλίου του Χ.Α.Α., διευθυντικά 
στελέχη του Χ.Α.Α. ή και τρίτα πρόσωπα. Η σύσταση 
και τροποποίηση της σύνθεσης της επιτροπής διαχεί¬ 
ρισης αποφασίζεται από το Διοικητικό Συμβούλιο του 
Χ.Α.Α.. 

7. Η διαχειριστική χρήση του Κεφαλαίου έχει τη 
διάρκεια τού ημερολογιακού έτους. Στο τέλος κάθε 
διαχειριστικής χρήσης του Κεφαλαίου το Χ.Α.Α. συ¬ 
ντάσσει την ετήσια διαχειριστική έκθεση για το Κεφάλαιο 
και την υποβάλλει στην Επιτροπή Κεφαλαιαγοράς. Η 
ετήσια έκθεση περιλαμβάνει την περιουσιακή κατάσταση 
του Κεφαλαίου, αναλυτικό λογαριασμό αποτελεσμάτων 
χρήσης, ησυ περιλαμβάνει κατά κατηγορία τα έσοδα 
από τις τοποθετήσεις του και τις κάθε είδους ειοφορές 
στο κεφάλαιό του, καθώς και τυχόν κέρδη ή ζημίες από 

την εκχώρηση ή προεξόφληση απαιτήσεων του, ανα¬ 
λυτική κατάσταση των εκταμιεύσεων του Κεφαλαίου, 
βάσει των διατάξεων του παρόντος, αναλυτική κατά¬ 
σταση των εκκρεμών και εξοφληθεισών απαιτήσεων του 
της Ιδιας περιόδου, καθώς και αναλυτική κατάσταση 
των δανειακών ή πιστωτικών υπολοίπων και των απαι¬ 
τήσεων του Κεφαλαίου που έχουν τυχόν εκχωρηθεί σε 
εξασφάλιση δανείων ή πιστώσεων. 

8. Με απόφαση της Επιτροπής Κεφαλαιαγοράς ανα¬ 
τίθεται ο έλεγχος της οικονομικής διαχείρισης του 
Κεφαλαίου και της ετήσιας διαχειριστικής έκθεσης που 
καταρτίζει το Χ.Α.Α. οε δύο (2) ορκωτούς ελεγκτές ή 
αναγνωρισμένη ελεγκτική εταιρεία. Η θητεία των ελε¬ 
γκτικών οργάνων μπορεί να ανανεώνεται χωρίς περιο¬ 
ρισμό. Η έκθεση των ελεγκτικών οργάνων υποβάλλεται 
στο Χ.Α.Α. και στην Επιτροπή Κεφαλαιαγοράς. 

9. Εφόσον ζητηθεί από την Επιτροπή Κεφαλαιαγοράς, 
το Χ.Α.Α., ως διαχειριστής και θεματοφύλακας του 
Κεφαλαίου, θα της παρέχει συμπληρωματικές πληρο¬ 
φορίες ή διευκρινίσεις ή εκθέσεις, με όποιο περιεχόμενο 
προσδιορίσει η Επιτροπή Κεφαλαιαγοράς και οποτεδή¬ 
ποτε το ζητήσει. 

Άρθρο 7 

Φορολογικές διατάξεις 

1. Η είσπραξη ποσών εισφοράς προς το Κεφάλαιο 
απαλλάσσεται από κάθε φόρο, τέλος ή επιβάρυνση 
υπέρ ίου Δημοσίου ή τρίτων προσώπων, 

2. Το Κεφάλαιο απαλλάσεται των πάσης Φύσεως 
φόρων εισοδήματος ή περιουσίας, με αποκλειστική ε¬ 
ξαίρεση τους φόρους επί εσόδων η είσπραξη των 
οποίων γίνεται, σύμφωνα με τις εκάστοτε ισχύουσες 
φορολογικές διατάξεις, με παρακράτηση στην πηγή 
κατά την απόδοσή τους στο δικαιούχο. 

Άρθρο 8 

Στο τέλος της παραγράφου 2 του άρθρου (3) του 
άρθρου 8 του ν. 2324/1995 προστίθεται εδάφιο ως 
εξής: 

Επίσης, μπορεί σε περίπτωση που δεν διαθέτει την 
απαραίτητη οργάνωση και εξειδικευμένα στελέχη για 
την ικανοποιητική διεκπεραίωση δραστηριοτήτων της 
να αναθέτει αυτές στη θυγατρική της εταιρεία Ανάπτυξη 
Συστημάτων Υποστήριξης Κεφαλαιαγοράς Α.Ε. (Α Σ. 
Υ.Κ.)/ 

Άρθρο 9 

Στο τέλος της παραγράφου 4 του άρθρου 77 του ν. 
1969/1991 (ΦΕΚ 167 Α), όπως αντικαταστάθηκε το 
άρθρο αυτό από το άρθρο 10 του ν. 2166/1993. προ- . 
στίθεται εδάφιο ως εξής: 

“Μία από τις θέσεις αντιπροέδρων δύναται να πλη- 
ρούται με ανάλογη εφαρμογή των άρθρων 36 παρ. 7 
και 35 παρ. 14 εδ. β' του ν. 2324/1995. 

Ο ουτω οριζόμενος αντιπρόεδρος προσφέρει τις υ¬ 
πηρεσίες του στην Επιτροπή Κεφαλαιαγοράς κατά πλήρη 
απασχόληση και χωρίς αμοιβή, πλην οδοιπορικών και 


εξόδων παράστασης, δεν υπόκειται στους περιορισμούς 
του άρθρου 35 παρ. 17 εδάφιο πρώτο του ν. 2324/1995 
και επανέρχεται αυτοδίκαια πλήρως στα αρχικά χαθή- 
κοντά του μετά τη λήξη της θητείας του/ 

Άρθρο 10 

1. Ο Υπουργός Οικονομικών δύναται με απόφασή 
του, που εκδίδεται ύστερα από σύμφωνη γνώμη της 
Διυπουργικής Επιτροπής του άρθρου 5 του ν. 2322/1995, 
να παρέχει την εγγύηση του Ελληνικού Δημοσίου σε 
πιστωτικά ιδρύματα και χρηματοπιστωτικούς οργανι¬ 
σμούς της ημεδαπής ή αλλοδαπής για τη δανειοδότηση 
της Δημοκρατίας της Αρμενίας, της Δημοκρατίας της 
Μολδαβίας και της Δημοκρατίας της Γεωργίας. 

Το προϊόν του δανείου διατίθεται αποκλειστικά και 
μόνο για τη συμμετοχή των Κρατών αυτών στο αρχικό 
μετοχικό κεφάλαιο της Τράπεζας Εμπορίου και Ανά¬ 
πτυξης του Ευξείνου Πόντου. 

2. Η δαπάνη παυ προκαλείται από τη συμμετοχή της 
Ελλάδας στο αρχικό μετοχικό κεφάλαιο της Τράπεζας 
Εμπορίου και Ανάπτυξης του Ευξείνου Πόντου θα βα¬ 
ρύνει τις πιστώσεις του Προγράμματος Δημοοίων Ε¬ 
πενδύσεων για τις περιπτώσεις (α) και (γ) της παρα¬ 
γράφου 3 του άρθρου τρίτου του ν. 2380/1996 και τον 
Τακτικό Προϋπολογισμό για την περίπτωση (β) του ίδιου 
άρθρου. 

Με απόφαση του Υπουργού Εθνικής Οικονομίας σε 
περίπτωση που οι δαπάνες του εδαφίου 1 της παρούσας 
παραγράφου βαρύνουν τις πιστώσεις του Προγράμματος 
Δημοσίων Επενδύσεων ή, με απόφαση του Υπουργού 
Οικονομικών, σε περίπτωση που αυτές βαρύνουν τον 
Τακτικό Προϋπολογισμό ρυθμίζεται κάθε αναγκαία λε¬ 
πτομέρεια για την εφαρμογή της παρούσας παραγράφου. 

Άρθρο 11 

Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά σε επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κρότους, 

Αθήνα, 24 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ- ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΕΘΝΚΗΓ ΟΚΟΝΟΜΙΑΣ ΚΑΙ ΟΚΟΝΟΜΚΩΝ 

παννος παπαντωνιου 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 26 Μαρτίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ευαγγ. παννοπουλος 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

, .Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ, 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ 

5230841 Βασ. Όλγας 188, 1ος ορ.-Τ.Κ. 546 55 (Οί 


5225761 ΘΕΣΣΑΛΟΝΙΚΗ 

5230841 Βασ. Όλγας 158, 1ος ορ.-Τ.Κ. 546 55 (0311423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 135 31 4171307 

5239762 ΠΑΤΡΑ (061)271249 

5248141 Κορίνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ 691 00 26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 υέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξπση 100 δοχ. ανά δσέλιόο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


ΚΑΕ. Προϋπολογισμού Κ.Α.Ε. εσόδου υπέρ 


Α' (Νόμοι. Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (ΤΑΠ.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε, 

Π ροκη ρύξεων Α,Σ.Ε.Π. __ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


2531 

50.000 δρχ. 
50.000 
10.000 » 
50.000 
25.000 *> 

10.000 
Ε.000 

10.000 » 
3.000 *» 

250.000 
10.000 

200.000 


ΤΑΠΕΤ 3512 
2.500 δρχ. 
2.500 - 

500 * 

2.500 » 
1.250 

500 >= 

250 « 

500 - 

150 >■ 

12.500 » 

500 >’ 

10.000 - 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο, 
το οποίο με τη φροντίδα του ενδιαφερομένου πρεπει να στέλνεται στην Υπηρεσία του Εθνικού Τυπο^ ρθΦ^ιθ~ 

- Οι συνδρομές του εξωτερικού επιβαρύνονται πέρα των παραπάνω ανααερομένων ποσών με τα ταχυδρομικά τέλη κα: 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τύπον ραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάττετα. στην Αθήνα από το Τσαεία του ΤΑ¬ 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

> Οι συνδρομητές του εξωτερικού μπορούν να στέλνουν το πασο του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληοώνουν το μισ^ χοημοτικο 
ποσό της συνδρομής και ολόκληρο το ποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγε; την 31η Δεκεμβρίου ταυ ίδιου χρόνου. Δεν 
εγγράψονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ' έως 13,Ο0' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









